ออกแบบเชื่อมระบบซื้อขายหุ้นอาเซียนเสร็จแล้ว
ตลาดหลักทรัพย์&nbsp; เผยออกแบบเชื่อมระบบซื้อขายหุ้นอาเซียนเสร็จสมบูรณ์แล้ว
2 ก.พ. 2554

ตลาดหลักทรัพย์  เผยออกแบบเชื่อมระบบซื้อขายหุ้นอาเซียนเสร็จสมบูรณ์แล้ว 
ตลาดหลักทรัพย์แห่งประเทศไทยรายงานว่าตลาดหลักทรัพย์ ในกลุ่มอาเซียน 4 แห่ง ได้แก่ มาเลเซีย สิงคโปร์ ฟิลิปปินส์ และไทย ร่วมด้วย NYSE Technologies (เอ็นวายเอสอี เทคโนโลยี) ซึ่งได้รับแต่งตั้งให้เป็นผู้ออกแบบโครงสร้างของระบบอิเล็กทรอนิกส์เชื่อมโยงการซื้อขายหลักทรัพย์โครงการ ASEAN Linkage และขณะนี้การศึกษาและออกแบบโครงสร้างดังกล่าวได้เสร็จสมบูรณ์แล้ว 
ส่วนในขั้นตอนต่อไปตลาดหลักทรัพย์อาเซียนทั้ง 4 แห่งจะพิจารณาคัดเลือกผู้พัฒนาระบบเชื่อมโยงการซื้อขาย ชำระราคาและส่งมอบหลักทรัพย์ ซึ่งการเชื่อมต่อระหว่างตลาดหลักทรัพย์ของไทย มาเลเซีย สิงคโปร์ และฟิลิปปินส์ คาดว่าจะเปิดดำเนินการซื้อขายได้ภายในปีนี้  
โครงการ ASEAN Linkage เป็นโครงการความร่วมมือระหว่างตลาดหลักทรัพย์อาเซียน 7 แห่งใน 6 ประเทศ ได้แก่ ไทย มาเลเซีย ฟิลิปปินส์ สิงคโปร์ อินโดนิเซีย และเวียดนาม เพื่อพัฒนาระบบอิเล็กทรอนิกส์เชื่อมต่อการซื้อขายระหว่างตลาดหลักทรัพย์ที่เข้าร่วมโครงการ ซึ่งจะอำนวยความสะดวกให้ผู้ลงทุนในการซื้อขายหลักทรัพย์ข้ามประเทศ เพิ่มความน่าสนใจของภูมิภาค และดึงดูดเม็ดเงินลงทุนให้เข้ามาลงทุนในตลาดหลักทรัพย์ภูมิภาคอาเซียนต่อไป